Slovenska kronika, 26.5.2022


Naslov: Vinogradniki tudi prisegajo na nove tehnologije
Napoved za voditelja:

Vse bolj intenzivne pridelave hrane si tudi pri nas pridelovalci ne predstavljajo brez sodobnih strojev in tehnologij, ki lahko olajšajo in izboljšajo pridelavo v kmetijstvu. Te vse bolj prihajajo v ospredje tudi na področju vinogradništva, kjer tudi po zaslugi domačega znanja te tehnologije stopajo v uporabo. Pred dnevi so nekaj teh sodobnih strojev in priključkov predstavili v vinogradih vinogradniške kmetije Jelenič nad Kostanjevico na Krki.
TUDI V VINOGRADIH NE GRE VEČ BREZ NOVIH TEHNOLOGIJ
PRIHAJAJO AVTOMATIZIRANI ROBOTI ZA VSA VINOGRADNIŠKA OPRAVILA
STROJI BODO MARSIKJE NADOMESTILI POMANJKANJE DELOVNE SILE
Iz Jablanc Novinar GORAN ROVAN

Snemalec in montažer MILOŠ ŠANTEK

Tudi v vinograde vse bolj prodirajo roboti. Tako je bil pri nas razvit in narejen avtomatiziran-modularni robotski sistem za trajnostno pridelavo grozdja.
TILEN GOŠNJAK

PRODAJNI ZASTOPNIK PEK AUTOMOTIVE D.O.O VRHNIKA
»Je v bistvu traktor brez šoferja, povsem električen, ki opravlja vse funkcije, vse strojne operacije v nasadih. Se pravi košnja, mulčanje, potem kultiviranje med samimi debli dreves, škropljenje, vršičkanje, dognojevanje.«
Vse bolj izpopolnjeni postajajo tudi traktorski priključki. Na mariborski univerzi so izdelali avtomatiziran prototip pršilnika za vinogradnike.
DR. PETER BERK
FAKULTETA ZA KMETIJSTVO IN BIOSISTEMSKE VEDE UNIVEZE V MARIBORU

»Da pršilnik avtomatizirano nanaša porabo količin odmerkov škropilne brozge glede na gostoto zelene stene listne površine v vinogradih. Na ta način lahko mi prihranimo velike količine, tud do 70%«
Vinogradniki se teh posodobitev seveda veselijo, saj imajo sami na voljo vse manj delovne sile.
ALOJZ SLAVKO TOPLIŠEK
PREDSEDNIK ZVEZE DRUŠTEV VINOGRADNIKOV IN VINARJEV SLOVENIJE VINIS

»Predvsem pa mormo vedet, da nas v svetu že kar krepko prehitevajo. Da je ta robotika že spet ni tako neki novga, da je v svetu že veliko tega. Gotovo bo pa potrebno uskladit nekako cene naših pridelkov grozdja in vina, da bomo nekako lahko dosegl potem ceno teh strojev.«
V bodoče se v vinogradništvu obeta tudi vse večja uporaba brezpilotnih letalnikov.

DR. IGOR PETROVIČ

FAKULTETA ZA STROJNIŠTVO, LABORATORIJ ZA AERONAVTIKO
»So določene aplikacije, kjer bodo uporabni. Daleč od tega, da bi pa splošno lahko zamenjal nek traktor na njivi, ki je dovolj široka, nima nobenih omejitev in kjer je to mogoče lažje.«
